**Гастроэнтеролог-дәрігер**

**Сипаттама
Қызмет түрлері:** Қызмет көрсету /Сауықтыру

**Адамдардың кәсіби бағытталуы:** адам-табиғат /адам - белгі

**Қызмет салалары:** Денсаулық сақтау /Қызмет көрсету

**Өндіріс салалары:** Адам /Ақпарат.

**Еңбек мазмұны**

Гастроэнтерология асқазан-ішек жолдарының инфекциялық емес ауруларының этиологиясын (себептерін) және клиникалық көріністерін зерттейді, оларды емдеу және алдын алу әдістерін әзірлейді. Бұл саладағы маман гастроэнтеролог деп аталады. Емханалардың гастроэнтерологиялық кабинеттерінде, ауруханалар мен санаторийлердің гастроэнтерологиялық бөлімшелерінде жұмыс істейді. Ол гастрит, дуоденит, энтерит, колит, асқазан мен ұлтабар ойық жарасы, ас қорыту жүйесінің ауруларын анықтау, емдеу, диспансерлік бақылау және алдын алумен айналысады. Әртүрлі диагностикалық әдістерді қолданады (зондтау, фиброгастроскопия, флюорография).

**Білуі тиіс**

Жалпы теориялық пәндердің негіздері; ас қорыту жүйесінің анатомиясы, физиологиясы және патологиясы, ас қорыту физиологиясы, диетология принциптері. Істей білуі керек: асқазан және он екі елі ішек ауруларын, ас қорыту жүйесінің ауруларын анықтау, емдеу, диспансерлік бақылау және профилактика жүргізу, ауруларды диагностикалаудың әртүрлі әдістерін қолдану.

**Кәсіби маңызды қасиеттер**

• жоғары дамыған жауапкершілік;

• ұзақ мерзімді жадының үлкен көлемі;

• аналитикалық ақыл-ойы жақсы дамыған;

• эмпатия жасау қабілеті

**Медициналық кері көрсеткіштер**

• көру мен естудің елеулі ақаулары;

• жұқпалы аурулардың болуы.

**Мамандық алу жолдары**: Медициналық ЖОО

**Туыстас мамандықтар**:Уролог-дәрігер, Эндокринолог-дәрігер, Эндоскопист-дәрігер.